Das heisst so vill wie "Guete Tag", aber irgendwie schaffis nonig, dass mir das Wort zum richtige Zytpunkt in Kopf chunnt. Vo däm här  ghört me vo mir öfters e "Hello". Aaber das sich nur no e Frog vo dr Zyt. Es isch halt schono krass, will Khmer hett jetzt wirklich genau nütt meh zdue mit unsere Sproche. Oder fascht nid.  Also langsam chummi dri, wie das do alles so funktioniert. Swichtigschte isch de transport. Eigendlich ischs sehr eifach vo a nach b zcho, will an jedem Strosseegge wartet e Töff Fahrer oder e TukTuk wo eim sini Dienst aabietet. Nur blöd dass die meiste vo dene kei änglisch chönned. Drumm bini mer grad am biibringe,  wieme so eim biibringt, dasser links, rächts, graduss oder ahalte söll. De Nochteil isch halt, dass me Prislich gse halt scho de kürzeri zieht, wenn me no de Touristetstaus hett (und dä wirdi none zitly ha, bisi wirklich cha märte in Khmer). Aber Günstig isch es einewäg. Im Momänt verbringi öppe 2 Stund pro Tag uff irgend emne Töff in dr Verkehrstechnische Anarchie vo Phnom Penh. Jedes moll e riise Erläbnis. E eigene Helm hani mer scho kauft.  Gescht hani d'Uffgob gha e chleini Trophy z'unternäh, ha  mehri Sache miesse go föttele, Schueh kaufe, e iheimische Snack neh etc. Bi durch die ganz Stadt gfahre. Isch super gsi.  Ich wird do sowiso super betreut. S'internationale Team do nimmt sich wirklich Zyt für mi. Jede obe nimmt mi öpper mit zum go ässe (Khmer food isch super, hätti nid dänkt… Lili, wenn du würsch gse wievill Fisch ich do iss :D ). So long, Ich hoff es goot euch allne guet! Ich schigg euch e paar sunnestrahle, ha ghört es sig kalt in dr Schwiz, do wäri froh, wenns e paar Grad weniger hätt  =)